|  |  |  |
| --- | --- | --- |
| Prvi.jpg | | 22. VI 2022. Број **197/22** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јун 2022.** |

**Просјечна нето плата у мају 1 105 КМ**

**У свих 19 подручја (V 2022/V 2021) забиљежен номинални раст нето плате**

Просјечна мјесечна нето плата у Републици Српскојисплаћена у мају 2022. године износила је1 105 КМ и у односу на исти мјесец претходне године номинално је већа за 12,6%, а реално је мања за 0,5%, док је у односу на април 2022. номинално већа за 1,0%, а реално је мања за 0,5%. Просјечна мјесечна бруто плата износила је 1 667 КМ.

Посматрано по подручјима, у мају 2022. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 537 КМ, а најнижа просјечна нето плата у мају 2022. исплаћена је у подручју *Грађевинарство*,816 КМ.

У мају 2022. године, у односу на мај 2021, у свих 19 подручја забиљежен је номинални раст нето плате, од чега највише у подручјима *Административне и помоћне услужне дјелатности* 23,1%, *Дјелатности пружања смјештаја, припреме и послуживања хране, хотелијерство и угоститељство* 22,9% и *Вађење руда и камена* 17,1%.

KM



Графикон 1. Просјечна нето плата по мјесецима

**Мјесечна инфлација у мају 2022. године 1,5%**

**Годишња инфлација (V 2022/V 2021) 13,2%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2022. године у односу на претходни мјесец у просјеку су више за 1,5%, док су у односу на исти мјесец претходне године у просјеку више за 13,2%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у мају 2022. године забиљежен је у одјељку *Превоз* 31,2%, због виших цијена у групи Горива и мазива за лична возила од 51,1%, затим у одјељку *Храна и безалкохолна пића* 21,8%, због поскупљења у групама Уља и масноће од 69,7% и Поврће од 26,4%, потом у одјељку *Ресторани и хотели* 9,7%, због виших цијена у групи Услуге у ресторанима и кафићима од 11,8%, затим у одјељку *Намјештај и покућство* 8,3%, усљед виших цијена у групи Већи алати и опрема од 14,9%. Више цијене од 6,3% забиљежене су у одјељку *Рекреација и култура* због повећања цијена у групи Производи за кућне љубимце од 20,1%, затим у одјељку *Становање* 6,2% усљед повећања у групама Течна горива од 62,3% и Плин од 56,9%, док је повећање од 5,0% забиљежено у одјељку *Остали производи и услуге* усљед виших цијена у групи Остале финансијске услуге од 9,3% и Услуге фризерских салона од 8,2%. Слиједи одјељак *Комуникације* са повећањем од 1,0%, усљед виших цијена у групи Телефонске и телефакс услуге од 1,2%, потом одјељак *Алкохолна пића и дуван* са растом од 0,4%, усљед виших цијена у групи Вино од 7,9%, затим одјељак *Здравство* са растом од 0,2%, усљед повећања цијена у групама Ванболничке услуге од 2,8% и Стоматолошке услуге од 2,2%, док је повећање од 0,1% забиљежено у одјељку *Образовање* због виших цијена у групи Предшколско образовање од 0,8%.

Ниже цијене на годишњем нивоу, у мају 2022. године, забиљежене су у одјељку Одјећа и обућа од 6,2%, усљед сезонских снижења конфекције и обуће током године.

Графикон 2. Мјесечна и годишња инфлација

**Календарски прилагођена индустријска производња (V 2022/V 2021) већа 10,3%**

**Индустријска производња (I-V 2022/I-V 2021) већа 3,7%**

Календарски прилагођена индустријска производња у мају 2022. године у поређењу са мајом 2021. године већа за 10,3%. Десезонирана индустријска производња у Републици Српској у мају 2022. године у поређењу са априлом 2022. године мања је за 1,6%.

Индустријска производњау Републици Српској у периоду јануар – мај 2022. године у односу на исти период 2021. године биљежи раст од 3,7%. У истом периоду у подручју *Вађење руда и камена* оставрен је раст од 16,0%, у подручју *Прерађивачкa индустрија* раст од 5,7%, док је у подручју *Производњa и снабдијевањe електричном енергијом, гасом, паром и климатизацијa* забиљежен пад од 3,1%.

Графикон 3. Индекси индустријске производње мај 2018 – мај 2022. (∅2015=100)

**Број запослених у индустрији (I-V 2022/ I-V 2021) већи 1,2%**

Број запослених у индустрији у мају 2022. године у односу на исти мјесец прошле године већи је за 1,1% и у односу на просјек 2021. године већи за 0,7%.

Број запослених у индустрији у периоду јануар – мај 2022. године, у односу на исти период прошле године већи је за 1,2%.

**Рекордан мјесечни извоз у мају 2022.**

У мају 2022. године остварен је извоз у вриједности од 495 милиона КМ, што је 48,1% више него у истом мјесецу 2021, те увоз у вриједности од 600 милиона КМ, што је за 32,6% више него у мају 2021. Вриједност извоза Републике Српске у мају 2022. године била је највиша икада од када се посматра извоз по мјесецима.

У периоду јануар - мај 2022. године остварен је извоз у вриједности од 2 милијарде 248 милиона КМ, што је за 37,1% више него у периоду јануар - мај 2021. године, те увоз у вриједности од 2 милијарде 788 милиона КМ, што је за 36,2% више него у периоду јануар - мај 2021, док је проценат покривености увоза извозом износио 80,6%.

У погледу географске дистрибуције робне размјене Републикe Српскe са иностранством, у периоду јануар - мај 2022. године, највише се извозило у Србију и то у вриједности од 400 милиона КМ, односно 17,8% и у Хрватску   
313 милиона КМ, односно 13,9% од укупно оствареног извоза. У истом периоду, највише се увозило из Србије и то у вриједности од 492 милионa КМ, односно 17,6% и из Италије, у вриједности од 442 милиона КМ, односно 15,8% од укупно оствареног увоза.

Посматрано по групама производа, у периоду јануар - мај 2022. године, највеће учешће у извозу остварује електрична енергија са 250 милиона КМ, што износи 11,1% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 220 милиона КМ, што износи 7,9% од укупног увоза.

хиљ. КМ

2022

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Дарко Милуновић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |